CELEX: 62019CG0001
Language: ro
Date: 2021-10-06 00:00:00
Title: Avizul 1/19: Avizul Curții (Marea Cameră) din 6 octombrie 2021 – Parlamentul European [Aviz dat în temeiul articolului 218 alineatul (11) TFUE – Convenția privind prevenirea și combaterea violenței împotriva femeilor și a violenței domestice (Convenția de la Istanbul) – Semnarea de către Uniunea Europeană – Proiect de încheiere de către Uniune – Noțiunea de „acord preconizat”, în sensul articolului 218 alineatul (11) TFUE – Competențele externe ale Uniunii – Temei juridic material – Articolul 78 alineatul (2) TFUE – Articolul 82 alineatul (2) TFUE – Articolul 83 alineatul (1) TFUE – Articolul 84 TFUE – Articolul 336 TFUE – Articolele 1-4a din Protocolul (nr. 21) privind poziția Regatului Unit și a Irlandei cu privire la spațiul de libertate, securitate și justiție – Participarea parțială a Irlandei la încheierea de către Uniune a Convenției de la Istanbul – Posibilitatea de a scinda actul de încheiere a unui acord internațional în două decizii distincte în funcție de temeiurile juridice aplicabile – Practica „acordului comun” – Compatibilitate cu Tratatul UE și cu Tratatul FUE]

29.11.2021   
            
            
               RO
            
            
               Jurnalul Oficial al Uniunii Europene
            
            
               C 481/2
            
         
      Avizul Curții (Marea Cameră) din 6 octombrie 2021 – Parlamentul European
      (Avizul 1/19) (1)
      
      (Aviz dat în temeiul articolului 218 alineatul (11) TFUE - Convenția privind prevenirea și combaterea violenței împotriva femeilor și a violenței domestice (Convenția de la Istanbul) - Semnarea de către Uniunea Europeană - Proiect de încheiere de către Uniune - Noțiunea de „acord preconizat”, în sensul articolului 218 alineatul (11) TFUE - Competențele externe ale Uniunii - Temei juridic material - Articolul 78 alineatul (2) TFUE - Articolul 82 alineatul (2) TFUE - Articolul 83 alineatul (1) TFUE - Articolul 84 TFUE - Articolul 336 TFUE - Articolele 1-4a din Protocolul (nr. 21) privind poziția Regatului Unit și a Irlandei cu privire la spațiul de libertate, securitate și justiție - Participarea parțială a Irlandei la încheierea de către Uniune a Convenției de la Istanbul - Posibilitatea de a scinda actul de încheiere a unui acord internațional în două decizii distincte în funcție de temeiurile juridice aplicabile - Practica „acordului comun” - Compatibilitate cu Tratatul UE și cu Tratatul FUE)
      (2021/C 481/02)
      Limba de procedură: toate limbile oficiale
      
         Solicitant
      
      Parlamentul European (reprezentanți: D. Warin, A. Neergaard și O. Hrstková Šolcová, în calitate de agenți)
      
         Dispozitivul
      
      
                  1)
               
               
                  Sub rezerva respectării depline, în orice moment, a cerințelor prevăzute la articolul 218 alineatele (2), (6) și (8) TFUE, tratatele nu interzic Consiliului, acționând în conformitate cu regulamentul său de procedură, să aștepte, înainte de adoptarea deciziei privind încheierea de către Uniune a Convenției de la Istanbul, „acordul comun” al statelor membre de a fi ținute de convenția menționată în domeniile acesteia care intră în sfera competențelor lor. În schimb, tratatele îi interzic să adauge o etapă suplimentară la procedura de încheiere prevăzută la articolul respectiv prin condiționarea adoptării deciziei de încheiere a acestei convenții de constatarea prealabilă a unui astfel de „acord comun”.
               
            
                  2)
               
               
                  Temeiul juridic material adecvat pentru adoptarea actului Consiliului privind încheierea de către Uniune a părții din Convenția de la Istanbul care face obiectul acordului preconizat, în sensul articolului 218 alineatul (11) TFUE, este compus din articolul 78 alineatul (2), din articolul 82 alineatul (2), precum și din articolele 84 și 336 TFUE.
               
            
                  3)
               
               
                  Protocoalele nr. 21 și nr. 22 justifică scindarea în două decizii distincte a actului Consiliului privind încheierea de către Uniune a părții din Convenția de la Istanbul care face obiectul acordului preconizat numai în măsura în care o astfel de scindare urmărește să țină seama de împrejurarea că Irlanda sau Regatul Danemarcei nu participă la măsurile adoptate pentru încheierea acestui acord și care intră în domeniul de aplicare al acestor protocoale, avute în vedere în ansamblul lor.
               
            
         (1)  JO C 413, 9.12.2019.